**บทสรุปการรายงานผลดำเนินงานพัฒนา เอกสารแนบ 1  
ร่าง หลักสูตรหมวดวิชาศึกษาทั่วไป   
หลักสูตรปรับปรุง 2558 มหาวิทยาลัยอุบลราชธานี**

**1.หลักการ เหตุผล ความสำคัญจำเป็น และวัตถุประสงค์** สำนักงานคณะกรรมการการอุดมศึกษา โดยคณะอนุกรรมการพัฒนาบัณฑิตอุดมคติไทย ได้เสนอนโยบายการพัฒนาบัณฑิตอุดมคติไทย พ.ศ. 2554 – 2558 โดยมีเป้าหมายให้บัณฑิตไทยมีสมรรถนะและทักษะการเรียนรู้ในคริสต์ศตวรรษที่ 21 ที่มีคุณลักษณะความเป็นพลเมืองไทยและพลเมืองโลก มีความเป็นเลิศที่หลากหลายเพื่อสนองความต้องการตามจุดเน้นของสถาบันอุดมศึกษา มีความพร้อมในการทำงานภายใต้สถานการณ์อนาคต และสังคมที่เปลี่ยนแปลงมากขึ้นในอนาคต และมีขีดความสามารถในระดับสากล สอดคล้องกับความต้องการของผู้ใช้บัณฑิตในสาขาอาชีพต่าง ๆ ที่ต้องการ “คนพร้อมทำงาน Ready to work” ได้แก่ มีความรู้และการปฏิบัติรอบตัว มีทักษะภาษาอังกฤษที่สามารถทำความเข้าใจและสรุปประเด็นได้ กล้าแสดงความคิดเห็น มีความคิดสร้างสรรค์ มีจิตอาสา มีทัศนคติในการพัฒนาตนเอง มีทักษะการสื่อสารและการปฏิสัมพันธ์ และคุณภาพบัณฑิตยุคใหม่ที่มีลักษณะความเป็นพลเมือง ได้แก่ สนใจและติดตามความเป็นไปของสังคม มีจิตสาธารณะ การมีส่วนร่วมในกิจกรรมทางการเมือง การพร้อมปฏิบัติตนตามกฎหมาย เคารพผู้อื่นและความคิดเห็นที่หลากหลาย ศรัทธาในระบอบประชาธิปไตยที่มีพระมหากษัตริย์เป็นประมุข และการยึดประโยชน์ส่วนรวม และยังได้จัดทำข้อเสนอนโยบายการพัฒนาบัณฑิตอุดมคติไทย รวมทั้งยุทธศาสตร์ ด้านการปรับกระบวนทัศน์การผลิตบัณฑิตที่มุ่งเน้นผลลัพธ์การเรียนรู้ ระบบขับเคลื่อนการดำเนินงานที่เป็นองค์รวม การสร้างเครือข่ายความร่วมมือกับภาคส่วนต่าง ๆ และการติดตามประเมินผลการดำเนินงานตามยุทธศาสตร์   
 นอกจากนี้ ยังมีเป้าหมายพัฒนากำลังแรงงานแก่บัณฑิตในด้านต่างๆ ได้แก่  
 1. การสร้างความสามารถและสมรรถนะในการทำงาน  
 2. สร้างคุณค่าที่ดีงาม (เช่น ความตรงเวลา ความรับผิดชอบ)  
 3. สร้างผลิตภาพทางสังคมและเศรษฐกิจ การฝึกอาชีพ และสุขภาพที่ดี  
 4. การอยู่ในประชาคมโลกและอาเซียนอย่างเท่าเทียมกัน  
 รวมทั้งแนวคิดการจัดการศึกษา ที่ต้องเน้นให้นักศึกษามีทักษะเพื่อให้นักศึกษา **ก้าวมั่นทันโลกศตวรรษที่ 21** ประกอบด้วยทักษะ การอ่าน เขียน คิดคำนวณ มีวิจารณญาณ สร้างสรรค์ ทำงานเป็นทีม เข้าใจพหุวัฒนธรรม สื่อสารเป็น รู้เทคโนโลยี มีความเชื่อมั่น ก้าวทันการเปลี่ยนแปลง การเรียนรู้ และการเป็นผู้นำ และการนำ**อัตลักษณ์ของมหาวิทยาลัย** ได้แก่ สร้างสรรค์ สามัคคี สำนึกดีต่อสังคม มาเป็นส่วนหนึ่งของมาตรฐานการเรียนรู้ด้วย  
 แนวคิดที่สำคัญส่วนหนึ่งได้แก่ เครือข่ายการศึกษาทั่วไปแห่งประเทศไทย ได้ศึกษา ระดมความคิด และวิจัยเพื่อพัฒนาการจัดการเรียนการสอนหมวดวิชาศึกษาทั่วไป ให้เป็นมาตรฐานของประเทศและกำลังนำเข้าบรรจุในเกณฑ์มาตรฐานหลักสูตรใหม่ รวมทั้งสถาบันอุดมศึกษาต่างๆในประเทศและต่างประเทศให้ความสำคัญกับบทบาทของการศึกษาทั่วไปเพิ่มมากขึ้น มีการพัฒนารูปแบบโครงสร้างการบริหาร การพัฒนากระบวนการเรียนการสอน พัฒนาผู้สอนวิชาศึกษาทั่วไป **เพื่อมุ่งให้เกิดผลการเรียนรู้ที่แท้จริงกับนักศึกษา** ซึ่งจะทำให้มหาวิทยาลัยต้องเปลี่ยนแปลง พัฒนา ปรับปรุงการผลิตบัณฑิตให้สอดคล้องกับนโยบายดังกล่าว หมวดวิชาศึกษาทั่วไป จึงเป็นส่วนสำคัญส่วนหนึ่งในการพัฒนาบัณฑิตให้มีคุณสมบัติ และคุณลักษณะดังกล่าวข้างต้น

**2. วิธีดำเนินงาน  
 2.1 กรอบการดำเนินงาน**  
 *1) ประมวลแนวคิดทั้งหมด ทบทวนปัญหา เหตุผล ความสำคัญ ความจำเป็น เพื่อสร้างกรอบแนวคิด ร่างโครงสร้าง การบริหารจัดการ* (มิ.ย.-ก.ค.2557)   
 2). นำเสนอแนวคิด ข้อมูล หลักการ ต่อคณะกรรมการศึกษาทั่วไปของมหาวิทยาลัยพิจารณาให้ข้อคิดเห็น (24 ต.ค.2557)  
 3) ส่งข้อมูลทุกคณะพิจารณาเนื้อหารายวิชาและคำอธิบายรายวิชาตามกรอบแนวคิดใหม่ ( ต.ค.-พ.ย. 2557)   
 4) สรุปแนวคิดการพัฒนาหลักสูตรศึกษาทั่วไปต่อคณะกรรมการพิจารณากลั่นกรองหลักสูตร (ธ.ค.2557)  
 5) ปรับปรุงพัฒนาร่างหลักสูตร พัฒนารายวิชา มคอ .3 (ม.ค.2558) โดยตั้งคณะอนุกรรมการแต่ละด้าน   
 6) เสนอร่างหลักสูตรต่อคณะกรรมการวิชาการ ม / คณะกรรมการกลั่นกรอง (ก.พ.-มี.ค.2558)  
 7) เสนอหลักสูตรต่อสภามหาวิทยาลัย (มี.ค.-เม.ย.2558) และประกาศใช้หลักสูตร/จัดการเรียนการสอน ปีการศึกษา 2558  
 7) เสนอหลักสูตรต่อ สกอ. ภายใน 30 วัน หลังสภามหาวิทยาลัยอนุมัติ (เม.ย.- พ.ค.2558)  
 9) เผยแพร่โดยจัดทำคู่มือ เว็บไซต์  
 10) การพัฒนาเตรียมผู้สอน อาคารสถานที่ จัดทำคู่มือการสอน (พ.ค. 2558)   
   
 **2.2 สะท้อนปัญหา /ทบทวนตนเอง ในการจัดการศึกษาทั่วไป (จากนักศึกษา ปี 2557)  
 ด้านการจัดการเรียนการสอน** 1) รายวิชาเชิงปฏิบัติการ (กลุ่มพลศึกษา) ผู้สอน ไม่ทราบระดับความสามารถของนักศึกษา   
 นักศึกษา นักศึกษากลุ่มใหญ่ดูแลไม่ทั่วถึง สถานที่ สถานที่ไม่เพียงพอ อุปกรณ์ไม่มีคุณภาพ และงบประมาณในการซ่อมบำรุง   
 2) ควรกำหนดการจัดกลุ่มรายวิชาหมวดวิชาศึกษาทั่วไปบางสาขา เนื่องจากเป็นความรู้ที่นักศึกษา  
มีอยู่แล้วในคณะ/หลักสูตรที่สังกัด เช่น General Science ไม่ให้นักศึกษาในสาขาวิทยาศาสตร์และเทคโนโลยี ลงทะเบียนเรียน Physical Science ไม่ให้นักศึกษาในสาขาวิทยาศาสตร์กายภาพและวิศวกรรมศาสตร์ ลงทะเบียนเรียน Bio Science ไม่ให้นักศึกษาในสาขาวิทยาศาสตร์ชีวภาพ วิทยาศาสตร์สุขภาพ และเกษตรศาสตร์ ลงทะเบียนเรียน   
 3) จำนวนนักศึกษาต่อกลุ่มรายวิชามากเกินไป ทำให้ยากต่อการบริหารจัดการ   
 4) การจัดกิจกรรมเสริมนอกจากการบรรยาย มีข้อจำกัด คือ สถานที่จำกัดและจำนวนนักศึกษามากเกินไป   
 5) ควรมีการพัฒนาการเรียนการสอน ที่ใช้เทคโนโลยี ตามแบบการเรียนการสอน CBL  
 **ด้านรายวิชา**   
 6) รายวิชาใหม่ที่เปิด ไม่มีการประชาสัมพันธ์รายวิชา จำนวนนักศึกษาที่ลงทะเบียนเรียนน้อย   
 7) ควรลดเนื้อหารายวิชา เน้นกิจกรรมให้มากขึ้น เพื่อให้นักศึกษาได้เกิดกระบวนการเรียนรู้ด้วยตนเอง   
 8) รายวิชาในหมวดวิชาศึกษาทั่วไปมีจำนวนมาก แต่บางรายวิชาไม่ได้เปิดสอน   
 9) เนื้อหาบางรายวิชาไม่ทำให้เกิดความรู้ตามวัตถุประสงค์และปรัชญาของหมวดวิชาศึกษาทั่วไป   
 10) ควรมีรายวิชาในหมวดวิชาศึกษาทั่วไป ที่จะทำให้ผู้เรียนมีความรู้ ทางด้านกฎหมาย ศิลปะ มนุษย์สังคม   
 11) รายวิชาคณิตศาสตร์ ควรมีการพัฒนาเนื้อหาให้ทันสมัย  
 **ด้านอาจารย์** 12) อาจารย์ผู้สอนไม่เข้าใจกรอบแนวคิดรายวิชาศึกษาทั่วไป และอาจารย์ผู้สอนมีน้อย  
 **ด้านนักศึกษา**   
 13) ความพร้อมของนักศึกษา นักศึกษาไม่มีความรับผิดชอบ การตรงต่อเวลาในการเข้าชั้นเรียน   
 14) การลงทะเบียนของนักศึกษาจะลงทะเบียนรายวิชาตามความนิยม ตามคำแนะนำของรุ่นพี่ มีการลงทะเบียนโดยไม่จำเป็น ไม่มีการวางแผนการเรียนตามโครงสร้างหลักสูตร  
 15) นักศึกษา กลุ่มการเรียนมากจากหลายคณะ ทำให้เกิดพฤติกรรม และมีวิธีการเรียนรู้และพื้นฐานการเรียนรู้ที่แตกต่างกัน   
 **ด้านการบริหารจัดการ**   
 16) การประกาศสอบกลางภาคและปลายภาค ควรระบุวันให้ชัดเจน การจัดตารางสอน รายวิชาหมวดวิชาศึกษาทั่วไป มีผลกระทบต่อตารางสอนของคณะ   
 17) ห้องเรียนมีจำนวนไม่พอ ไม่เหมาะสมในการจัดกิจกรรม เครื่องมืออุปกรณ์เก่า ชำรุด   
 18) ปัญหาในการใช้โปรแกรม D4L   
 19) เวลาในการจัดทำ มคอ.5 น้อยเกินไป   
 20) ระบบ UBU TQF Mapper ไม่เสถียร ทำให้การเขียน มคอ.3-5 ไม่สมบูรณ์ ระบบไม่รับข้อมูล  
 21) ระบบการแบ่งกลุ่ม การลงทะเบียนไม่เสถียร **ความคิดเห็นของบัณฑิตต่อการจัดการเรียนการสอน โครงสร้างและรายวิชา** 1) ไม่มีหลักเกณฑ์ที่ตายตัว /เอกสารไม่มี นำไปใช้งานไม่ได้/เรียนผ่านๆ ดึงเกรด  
 2) ให้มีความหลากหลาย อยากให้เปิดรายวิชาที่สามารถนำไปประยุกต์ใช้งานได้จริงในชีวิตประจำวัน อาจจะไม่ได้เน้นที่เนื้อหายาก แต่เน้นสอนให้บัณฑิตได้ความเข้าใจสามารถต่อยอดที่จะพัฒนาสิ่งที่ได้เรียนไปใช้ในอนาคต   
 3) บางรายวิชาเนื้อหาเยอะเกินไป วิชาศึกษาทั่วไปเนื้อหาที่เรียนไม่ต้องเยอะมาก เน้นสามารถนำไปใช้ในชีวิตประจำวันได้   
 4) เพิ่มกิจกรรมในห้องเรียน การงานอาชีพ ควรมีการเพิ่มรายวิชาศึกษาทั่วไป ที่นักศึกษาเรียนรู้ด้วยตนเองและการเน้นผู้เรียนเป็นสำคัญ   
 5) อยากให้มีหลายๆ section เปิดรายวิชาให้นักศึกษาลงได้ทั่วถึง  
 6) ควรจะมีการสอนแบบให้เด็กมีประสบการณ์ทำงานจริง เพราะงานทุกวันนี้เด็กที่จบใหม่กำลังมีปัญหาการว่างงานสูง ควรเพิ่มรายวิชาศึกษาอีก  
 **ด้านการจัดการเรียนการสอนและการจัดกิจกรรมของอาจารย์ในรายวิชา** 1) บางรายวิชาบรรยายล้วน ทำให้เครียดเกินไปควรให้กิจกรรมมาทำบ้าง  
 2) ควรเพิ่มกิจกรรมในห้องเรียน การสอนส่วนมากยังขาดการสร้างบรรยากาศในการเรียนเพราะส่วนมากนักศึกษาที่เรียนไม่มีการโต้ตอบทำให้การเรียนเงียบ และทำให้การเรียนไม่น่าสนใจ ควรให้มีการโต้มากขึ้นเพื่อให้ผู้เรียนมีความตื่นตัว   
 3) ควรพัฒนาทักษะการสอนของอาจารย์ อาจารย์จัดกิจกรรมในห้องเรียนในบางวิชาทำได้ดี แต่สำหรับบางวิชาอาจจะควรปรับปรุงแต่เน้นให้ผู้เรียนได้รับประโยชน์สูงสุด  
 4) สอนในสิ่งที่สามารถนำไปใช้ได้จริง  
 5) ควรสร้างหลักสูตร/รายวิชาใหม่  
 6) สอดแทรกข้อมูลความรู้เหตุการณ์ปัจจุบัน ควรนำประการณ์ที่ได้สัมพันธ์มาในชีวิตและนำความถ่ายทอดให้นักศึกษา /อาจารย์สอนเข้ากับชีวิตในอนาคต เพิ่มกิจกรรม   
 **ข้อคิดเห็นหรือข้อเสนอแนะอื่นๆ ที่ต้องการให้พัฒนาปรับปรุง**   
 1) ควรปรับปรุงในเรื่องของการจัดตารางสอน/สอบ  
 2) วางโครงสร้างหลักสูตร/รายวิชาใหม่ เลือกเฉพาะที่สามารถนำไปใช้งานได้จริง   
 3) สภาพแวดล้อมห้องเรียน เพิ่มกิจกรรมในห้องเรียน   
 4) ควรมีการเน้นภาษาอังกฤษให้มากกว่านี้และมีแผนการเรียนการสอนแบบให้นักศึกษาได้ปฏิบัติได้จริง เช่น เรียน 2 ปี อีก 2 ปี ควรเป็นประสบการณ์ทำงานจริง การเรียนที่ผ่านมา นำไปใช้ได้น้อยมากกับการทำงานจริง   
 5) เปิดรายวิชาต่างๆ ให้มากกว่านี้เพราะลงทะเบียนเรียนแต่ละครั้งนักศึกษาบ่นว่าวิชาศึกษาทั่วไป มีจำนวนรายวิชาน้อย รับน้อย ควรเพิ่มด้านสังคม และจัดสื่อการสอนที่พร้อม   
 **2.3 กรอบแนวคิดในการดำเนินงาน**  
 1) คุณสมบัติที่พีงประสงค์และอัตลักษณ์ของมหาวิทยาลัย สร้างสรรค์ สามัคคี สำนึกดีต่อสังคม  
 2) คุณลักษณะและทักษะที่ต้องการในศตวรรษที่ 21  
 3) มาตรฐานการเรียนรู้จากการผลการศึกษาวิจัยของเครือข่ายศึกษาทั่วไปแห่งประเทศไทย  
 **3. สภาพการณ์ ปัจจัยภายนอกที่ส่งผลกระทบต่อความเปลี่ยนแปลง**  
 สำนักงานคณะกรรมการการอุดมศึกษา ร่วมกับเครือข่ายการศึกษาทั่วไปแห่งประเทศไทย ได้ดำเนินการศึกษาวิจัย และระดมความคิดเห็นจากผู้ทรงคุณวุฒิ และมีการวิพากษ์การจัดหมวดวิชาศึกษาทั่วไป สืบเนื่องปัญหาคุณภาพบัณฑิตและความเปลี่ยนแปลงสู่ศตวรรษที่ 21 ซึ่งได้กำหนดปรัชญาของหมวดวิชาศึกษาทั่วไปและมาตรฐานผลการเรียนรู้หมวดวิชาศึกษาทั่วไป เพื่อเป็นกรอบในการพัฒนาบัณฑิตของประเทศให้สอดคล้องกัน (แต่ละสถาบันสามารถเพิ่มเติมได้ตามต้องการ) ดังนี้  
 **ปรัชญาหมวดวิชาศึกษาทั่วไป**  
 หมวดวิชาศึกษาทั่วไป หมายถึง หมวดวิชาที่เสริมสร้างความเป็นมนุษย์ที่สมบูรณ์ มีความรู้รอบ รู้กว้าง เข้าใจ และเห็นคุณค่าของตนเอง ผู้อื่น สังคม ศิลปวัฒนธรรม และธรรมชาติ ใส่ใจต่อความเปลี่ยนแปลงของสรรพสิ่ง พัฒนาตนเองอย่างต่อเนื่อง ดำเนินชีวิตอย่างมีคุณธรรม พร้อมให้ความช่วยเหลือเพื่อนมนุษย์ และเป็นพลเมืองที่มีคุณค่าของสังคมไทยและสังคมโลก   
 มาตรฐานผลการเรียนรู้หมวดวิชาศึกษาทั่วไป  
 1. มีคุณธรรมจริยธรรมในการดำเนินชีวิต บนพื้นฐานปรัชญาเศรษฐกิจพอเพียง   
 2. ตระหนักและสำนึกในความเป็นไทย   
 3. มีความรอบรู้อย่างกว้างขวาง มีโลกทัศน์กว้างไกล เข้าใจและเห็นคุณค่าของ ตนเอง ผู้อื่น สังคม ศิลปวัฒนธรรม และธรรมชาติ   
 4. มีทักษะการแสวงหาความรู้ตลอดชีวิต เพื่อพัฒนาตนเองอย่างต่อเนื่อง   
 5. มีทักษะการคิดแบบองค์รวม   
 6. มีจิตอาสาและสำนึกสาธารณะ เป็นพลเมืองที่มีคุณค่า ของสังคมไทยและสังคมโลก   
 7. ใช้เทคโนโลยีสารสนเทศอย่างรู้เท่าทัน   
 8. ใช้ภาษาในการสื่อสารอย่างมีประสิทธิภาพ  
 จากความเปลี่ยนแปลงดังกล่าว ซึ่งสำนักงานคณะกรรมการการอุดมศึกษาจะมีการปรับปรุงเกณฑ์มาตรฐานหลักสูตรใหม่ และมีการนำแนวคิดข้างต้นนี้ไปบรรจุไว้ในเกณฑ์มาตรฐานใหม่ ความเปลี่ยนแปลงด้านต่างๆ ที่เกิดขึ้น รวมทั้งปัญหาด้านต่างๆ ในการดำเนินงาน รวมทั้งข้อคิดเห็นความต้องการของบัณฑิต และผู้ใช้บัณฑิต จึงสมควรมีการพัฒนาปรับปรุงหมวดวิชาศึกษาทั่วไปของมหาวิทยาลัย   
 สำนักงานพัฒนาคุณภาพการศึกษาได้เชิญชวนให้อาจารย์ที่สนใจจะพัฒนาหมวดวิชาศึกษาทั่วไป อาจารย์ผู้สอน คณะกรรมการศึกษาทั่วไปของมหาวิทยาลัย และประธานหลักสูตรหรือผู้รับผิดชอบหลักสูตรระดับปริญญาตรีของมหาวิทยาลัย เข้าประชุมเพื่อระดมความคิดเห็น จากเอกสาร ข้อมูลที่สำคัญจำเป็นในการพัฒนา มีการประชุมครั้งแรกเมื่อวันที่ 23-25 มิถุนายน 2557 การประชุมครั้งที่ 2 เมื่อวันที่ วันที่ 22 ก.ค.2557 ได้ร่างแนวคิดการพัฒนาโครงสร้างการพัฒนาหมวดวิชาศึกษาทั่วไป ดังนี้

1) ปรับโครงสร้างกลุ่มวิชาต่างๆ จากกลุ่มภาษา มนุษย์ สังคม วิทยาศาสตร์และคณิตศาสตร์ เป็นกลุ่มตามคุณลักษณะบัณฑิตที่ต้องการเน้น เพื่อประโยชน์ต่อนักศึกษาและการจัดการเรียนการสอนที่ต้องการเน้นให้นักศึกษาเกิดการเรียนรู้ตามทักษะหรือคุณลักษณะที่ต้องการ ดังนี้  
**ตาราง 1 โครงสร้างใหม่และโครงสร้างเดิม**

|  |  |  |  |
| --- | --- | --- | --- |
| **โครงสร้างใหม่ พ.ศ. 2558**  **(30 หน่วยกิต)** | | **โครงสร้างเดิม พ.ศ. 2555**  **(30-31 หน่วยกิต)** | |
| กลุ่มภาษาและการสื่อสาร  (บังคับ E 2 เลือก 2 บังคับไทย 1)  กลุ่มบูรณาการ ทักษะชีวิต และความคิด  กลุ่มพลเมือง สังคม โลก และการอยู่ร่วมกัน  กลุ่มสุขภาพ ชีวิต และสิ่งแวดล้อม  กลุ่ม เทคโนโลยี และการจัดการ กลุ่มเลือกตามความสนใจ | 14 หน่วยกิต  3 หน่วยกิต  3 หน่วยกิต  3 หน่วยกิต  3 หน่วยกิต 3 หน่วยกิต | **กลุ่มวิชาสังคมศาสตร์ มนุษยศาสตร์ พลศึกษา**  **กลุ่มวิชาภาษา**  **กลุ่มวิชาวิทยาศาสตร์และคณิตศาสตร์** | **7-10 หน่วยกิต**  **14 หน่วยกิต**  **6-9 หน่วยกิต** |

**ตาราง 2 การกระจายมาตรฐานผลการเรียนรู้ใหม่และเดิม โดยการยุบรวม บูรณาการ ทักษะ คุณลักษณะศตวรรษที่ 21 มาตรฐานผลการเรียนรู้หมวดวิชาศึกษาทั่วไปของประเทศไทย และอัตลักษณ์ของมหาวิทยาลัย**

| **คุณธรรม จริยธรรม** | **ความรู้** | **ทักษะทางปัญญา** | **ทักษะความสัมพันธ์ระหว่างบุคคลและความรับผิดชอบ** | **ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ** |
| --- | --- | --- | --- | --- |
| **มาตรฐานผลการเรียนรู้ใหม่** (เครือข่ายศึกษาทั่วไปแห่งประเทศไทย 2557) | | | | |
| 1.1มีคุณธรรมจริยธรรมในการดำเนินชีวิตบนพื้นฐานปรัชญาเศรษฐกิจพอเพียง  1.2 ตระหนักและสำนึกในความเป็นไทย | 2.1 มีความรอบรู้อย่างกว้างขวาง มีโลกทัศน์กว้างไกล เข้าใจและ เห็นคุณค่าของตนเอง ผู้อื่น สังคม ศิลปะ วัฒนธรรม และธรรมชาติ | 3.1 มีทักษะการแสวงหาความรู้ตลอดชีวิต เพื่อพัฒนาตนเองอย่างต่อเนื่อง  3.2 มีทักษะการคิดแบบ องค์รวม | 4.1 มีจิตอาสาและสำนึกสาธารณะ  4.2 เป็นพลเมืองที่มีคุณค่า ของสังคมไทยและสังคมโลก | 5.1ใช้เทคโนโลยีสารสนเทศอย่างรู้เท่าทัน  5.2ใช้ภาษาในการสื่อสารอย่างมีประสิทธิภาพ |
| **มาตรฐานผลการเรียนรู้ มหาวิทยาลัยอุบลราชธานี 2552-2555** | | | | |
| 1.1 มีวินัยและความรับผิดชอบต่อหน้าที่ มีความมุ่งมั่นในการ ทำงานให้สำเร็จ  1.2 มีน้ำใจ มีจิตอาสา จิตสาธารณะ ความรับผิดชอบต่อประโยชน์ส่วนรวมและจิตสำนึกรักท้องถิ่น  1.3 มีความพอเพียง  1.4 มีความซื่อสัตย์ ขยัน อดทน กตัญญู  1.5 สุภาพ อ่อนน้อมถ่อมตน รู้จักกาลเทศะ ใจกว้าง รับฟังความคิดเห็นของผู้อื่น | 2.1 มีความรอบรู้อย่างกว้างขวางในศาสตร์ที่เป็นพื้นฐานของชีวิต และ สามารถนำไปใช้ในการดำเนินชีวิตได้ | 3.1 เป็นผู้ใฝ่รู้ สามารถเรียนรู้และพัฒนาตนเองอย่างต่อเนื่อง  3.2 สามารถคิด วิเคราะห์ แก้ไขปัญหาและตัดสินใจอย่างมี หลักการและเหตุผล มีวิสัยทัศน์ และความคิดสร้างสรรค์  3.3 นำความรู้มาประยุกต์ใช้ในชีวิตประจำวัน แก้ไขปัญหา และปฏิบัติได้อย่างเหมาะสม | 4.1 มีทักษะการทำงานเป็นทีม มี มนุษยสัมพันธ์ที่ดี ปรับตัวให้เข้ากับวัฒนธรรมองค์กรได้  4.2 ตระหนักถึงสิทธิของตนเองและผู้อื่น และยอมรับในความแตกต่างหลากหลายของมนุษย์  4.3 ตระหนักในคุณค่าของศิลปะ วัฒนธรรม ดนตรี วรรณกรรม ทั้งของไทยและของประชาคมนานาชาติ  4.4 มีความสนใจด้านกีฬา และนันทนาการ | 5.1 ใช้ภาษาในการติดต่อสื่อความหมายได้ดี ทั้งการฟัง พูดอ่าน เขียน  5.2 วิเคราะห์เชิงตัวเลขได้  5.3 ใช้เทคโนโลยีสารสนเทศในการ สื่อสาร ศึกษาค้นคว้า วิเคราะห์และคัดเลือกข้อมูลจากแหล่ง ความรู้ต่างๆ ได้อย่าง เหมาะสม |
| **7 Cs skill of 21Century Learning (**Trilling & Fadel, 2009) | | | | |
| Critical thinking and problem solving การคิดวิจารณญาณและการแก้ปัญหา  Creativity and innovation ความคิดสร้างสรรค์และนวัตกรรม  Collaboration Teamwork and Leadership ความร่วมมือ การทำงานเป็นทีมและความเป็นผู้นำ Cross-cultural understanding ความเข้าใจการข้ามวัฒนธรรม  Communications information and media literacy การสื่อสารและรู้เท่าทันสื่อ  Computing and ICT literacy คอมพิวเตอร์และเทคโนโลยีสารสนเทศ Career and Learning self-reliance การทำงานและการเรียนรู้ด้วยตนเอง | | | | |
| **อัตลักษณ์ของมหาวิทยาลัย** | | | | |
| สร้างสรรค์ สามัคคี สำนึกดีต่อสังคม | | | | |

หมายเหตุ ตารางแถวแรกเป็นศึกษาทั่วไป แถวที่สองเป็นวิชาพื้นฐานและแถวที่สามและวิชาชีพ/วิชาเฉพาะ ที่แต่ละหลักสูตรพิจารณาดำเนินการ

**ตาราง 3 การบูรณาการมาตรฐานผลการเรียนรู้ใหม่ 2558**

| **คุณธรรม จริยธรรม** | **ความรู้** | **ทักษะทางปัญญา** | **ทักษะความสัมพันธ์ระหว่างบุคคลและความรับผิดชอบ** | **ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ** |
| --- | --- | --- | --- | --- |
| 1.1 มีคุณธรรมจริยธรรมในการดำเนินชีวิตบนพื้นฐานปรัชญาเศรษฐกิจพอเพียง เช่น มีความรับผิดชอบ ความอดทน  อดกลั้น  1.2 ตระหนักและสำนึกในความเป็นไทย  1.3 สุภาพ รู้จักกาลเทศะ | 2.1 มีความรอบรู้อย่างกว้างขวาง มีโลกทัศน์กว้างไกล เข้าใจและเห็นคุณค่าของมนุษย์ สังคม ศิลปะ วัฒนธรรม ธรรมชาติ และสิ่งแวดล้อม | 3.1 มีทักษะการแสวงหาความรู้ตลอดชีวิต เพื่อพัฒนาตนเองอย่างต่อเนื่อง  3.2 มีทักษะการคิดแบบ องค์รวม  3.3 มีทักษะการคิดสร้างสรรค์  3.4 มีวิจารณญาณในการนำความรู้ไปใช้แก้ไขปัญหา และการดำเนินชีวิตได้อย่างเหมาะสม | 4.1 มีจิตอาสา สำนึกดีต่อสังคมและสาธารณะ 4.2 เป็นพลเมืองที่มีคุณค่า ของสังคมไทยและสังคมโลก และมีความเข้าใจสังคมพหุวัฒนธรรม 4.3 มีลักษณะความเป็นผู้นำ ผู้ตามที่ดีโดยยึดหลักความสามัคคีและการทำงานเป็นทีม | 5.1 มีทักษะการใช้ภาษาในการติดต่อสื่อความหมายได้ดี ทั้งการฟัง พูดอ่าน เขียน  5.2 มีความสามารถในการคิดคำนวณและการวิเคราะห์เชิงตัวเลข  5.3 ใช้เทคโนโลยีสารสนเทศในการสื่อสาร ศึกษาค้นคว้า วิเคราะห์และคัดเลือกข้อมูลจากแหล่งความรู้ต่างๆ ได้อย่าง เหมาะสมและรู้เท่าทัน |
|  | 2.2 มีความรู้พื้นฐานเพื่อศึกษาต่อในวิชาชีพ/วิชาเฉพาะ | 3.5 มีทักษะปฏิบัติ และการปฏิบัติงานได้อย่างคล่องแคล่ว |  |  |
| 1.4 มีจรรยาบรรณวิชาชีพ | 2.3 มีความรู้วิชาชีพ/วิชาเฉพาะ |  |  |  |

**2) กำหนดกรอบแนวคิดของแต่ละกลุ่มวิชา** เพื่อเป็นหลักในการพัฒนารายวิชาเดิม หรือการสร้างรายวิชาใหม่ และจัดการเรียนการสอนให้เป็นตามปรัชญาและมาตรฐานการเรียนรู้ที่ต้องการ และเกิดการบูรณาการมากขึ้น ดังนี้  
**ตาราง 4 กลุ่มทักษะการสื่อสาร**

|  |  |  |
| --- | --- | --- |
| **กลุ่มวิชา/คุณลักษณะบัณฑิตที่พึงประสงค์** มาตรฐานผลการเรียนรู้ที่ต้องการ | โครงสร้างหลักสูตรหมวดศึกษาทั่วไป ( 30 หน่วยกิต) | |
| รายวิชาที่เปิดสอนในปัจจุบัน | ตัวอย่างเนื้อหารายวิชาใหม่ |
| **กลุ่มทักษะการสื่อสาร 14 cr**  เพื่อให้นักศึกษาสามารถสื่อสารได้อย่างมีประสิทธิภาพ ทั้งในการพูด การฟัง การอ่าน การเขียน และเลือกใช้รูปแบบการนำเสนอที่เหมาะสมสำหรับกลุ่มบุคคลที่แตกต่างกันได้ **มาตรฐานผลการเรียนรู้**  2.1 มีความรอบรู้อย่างกว้างขวาง มีโลกทัศน์กว้างไกล เข้าใจและเห็นคุณค่าของมนุษย์ สังคม ศิลปะ วัฒนธรรม ธรรมชาติ และสิ่งแวดล้อม  3.4 มีวิจารณญาณในการนำความรู้ไปใช้แก้ไขปัญหา และการดำเนินชีวิตได้อย่างเหมาะสม 5.1 มีทักษะการใช้ภาษาในการติดต่อสื่อความหมายได้ดี ทั้งการฟัง พูดอ่าน เขียน | 1411 101 ภาษาไทยกับการสื่อสาร   (Thai Language and Communication)  1411 104 ศิลปะการใช้ภาษาไทย (Thai Language Arts) 1421 102 ภาษาอังกฤษพื้นฐาน 1 (Foundation English I)  1421 103 ภาษาอังกฤษพื้นฐาน 2 (Foundation English II)  1421 108 ภาษาอังกฤษอย่างเข้มข้น 1 (Intensive English I)\*  1421 109 ภาษาอังกฤษอย่างเข้มข้น 2 (Intensive English II)\* 1421 208 ภาษาอังกฤษเชิงวิชาการ (Academic English  1421 302 ภาษาอังกฤษสำหรับสาขาวิทยาศาสตร์และเทคโนโลยี (English for Science and Technology) 1421 307 ภาษาอังกฤษสำหรับสาขาวิทยาศาสตร์สุขภาพ   (English for Health Sciences) 1421 406 ภาษาอังกฤษสำหรับสาขามนุษยศาสตร์และสังคมศาสตร์(English for Humanities and Social Sciences) | บังคับภาษาไทย 1 วิชาๆละ 2 หน่วยกิต บังคับภาษาอังกฤษ 2 วิชา ภาษาตัวที่ 3-4 ให้เลือก  ภาษาอังกฤษในการชีวิตประจำวัน  ภาษาอื่นๆ ภาษาอาเซียน  -ขอให้ปรับการสอนภาษาอังกฤษใหม่ เน้นการพูด การฟัง ใน 2 ตัวแรก และให้เลือกภาษาอื่นๆ หรือเน้นภาษาอังกฤษที่สูงขึ้นในตัว 3-4 |

**ตาราง 5 กลุ่มบูรณาการ ทักษะชีวิต และความคิด ทุกรายวิชามีมาตรฐานผลการเรียนรู้ต่างกัน แต่เรียนจากเนื้อหาต่างกัน เพื่อกระจายการลงทะเบียนออกไป**

| **กลุ่มวิชา/คุณลักษณะบัณฑิตที่พึงประสงค์** มาตรฐานผลการเรียนรู้ที่ต้องการ | โครงสร้างหลักสูตรหมวดศึกษาทั่วไป ( 30 หน่วยกิต) | |
| --- | --- | --- |
| รายวิชาที่เปิดสอนในปัจจุบัน | ตัวอย่างเนื้อหารายวิชาใหม่ |
| **กลุ่มบูรณาการ ทักษะชีวิต และความคิด 3 cr** เพื่อให้นักศึกษามีทักษะการคิด เชื่อมโยงความสัมพันธ์ระหว่างมนุษย์ สังคม ธรรมชาติ การคัดกรองข้อมูล การวิเคราะห์ข้อมูลอย่างรู้เท่าทัน การคิดสร้างสรรค์ การคิดอย่างมีวิจารณญาณ การคิดแบบองค์รวม มีทักษะการแสวงหาความรู้ มีทักษะการวิเคราะห์และประเมินตนเองเพื่อพัฒนาตนอย่างต่อเนื่อง รู้จักตนเอง เข้าใจผู้อื่น อยู่ร่วมกันกับผู้อื่นได้ **มาตรฐานการเรียนรู้** 1.1 มีคุณธรรมจริยธรรมในการดำเนินชีวิตบนพื้นฐานปรัชญาเศรษฐกิจพอเพียง เช่น มีความรับผิดชอบ ความอดทน  อดกลั้น  1.3 สุภาพ รู้จักกาลเทศะ  2.1 มีความรอบรู้อย่างกว้างขวาง มีโลกทัศน์กว้างไกล เข้าใจและเห็นคุณค่าของมนุษย์ สังคม ศิลปะ วัฒนธรรม ธรรมชาติ และสิ่งแวดล้อม  3.1 มีทักษะการแสวงหาความรู้ตลอดชีวิต เพื่อพัฒนาตนเองอย่างต่อเนื่อง  3.2 มีทักษะการคิดแบบองค์รวม  3.3 มีทักษะการคิดสร้างสรรค์  3.4 มีวิจารณญาณในการนำความรู้ไปใช้แก้ไขปัญหา และการดำเนินชีวิตได้อย่างเหมาะสม  4.1 มีจิตอาสา สำนึกดีต่อสังคมและสาธารณะ 4.2 เป็นพลเมืองที่มีคุณค่า ของสังคมไทยและสังคมโลก และมีความเข้าใจพหุสังคม 4.3 มีลักษณะความเป็นผู้นำ ผู้ตามที่ดีโดยยึดหลักความสามัคคีและการทำงานเป็นทีม | 1446 101 ศิลปะการดำเนินชีวิต (Art of Living)  1708 200 พุทธเศรษฐศาสตร์และเศรษฐกิจพอเพียง (Buddhist   Economics and Sufficiency Economy)  1431 101 มนุษย์กับสุนทรียภาพ (Man and Aesthetics)  1435 100 ดนตรีกับชีวิต (Music and Life)  1438 100 ศิลปะเพื่อการพัฒนาอารมณ์ (Arts for Emotional   Refinement)  1449 100 มนุษย์กับการท่องเที่ยว (Man and Tourism)  1431 102 ปรัชญากับชีวิตและสังคม (Philosophy in Life and Society)  1431 110 มนุษย์กับการใช้เหตุผล (Man and Reasoning)  1435 100 ดนตรีกับชีวิต (Music and Life) | การออกแบบชีวิต  ค่ายอาสา  สำนึกรักบ้านเกิด  CSR  Music for life  /Film Appreciation/  **ทักษะการคิดและการตัดสินใจ**  **ธรรมศึกษา** |

**ตาราง 6 กลุ่มพลเมือง สังคม โลก การอยู่ร่วมกัน**

| **กลุ่มวิชา/คุณลักษณะบัณฑิตที่พึงประสงค์** มาตรฐานผลการเรียนรู้ที่ต้องการ | โครงสร้างหลักสูตรหมวดศึกษาทั่วไป ( 30 หน่วยกิต) | |
| --- | --- | --- |
| รายวิชาที่เปิดสอนในปัจจุบัน | ตัวอย่างเนื้อหารายวิชาใหม่ |
| **กลุ่มพลเมือง สังคม โลก การอยู่ร่วมกัน 3 cr** เพื่อให้นักศึกษามีส่วนร่วมในการแก้ไขปัญหาและการพัฒนาสังคม สิทธิหน้าที่ตนเอง ระบอบประชาธิปไตยที่พระมหากษัตริย์เป็นพระประมุข ทักษะการดำเนินชีวิตในสังคมพหุวัฒนธรรม กฎหมาย พลเมืองศึกษา  **มาตรฐานการเรียนรู้**  1.2 ตระหนักและสำนึกในความเป็นไทย  1.3 สุภาพ รู้จักกาลเทศะ  2.1 มีความรอบรู้อย่างกว้างขวาง มีโลกทัศน์กว้างไกล เข้าใจและเห็นคุณค่าของมนุษย์ สังคม ศิลปะ วัฒนธรรม ธรรมชาติ และสิ่งแวดล้อม  3.2 มีทักษะการคิดแบบองค์รวม  3.3 มีทักษะการคิดสร้างสรรค์  3.4 มีวิจารณญาณในการนำความรู้ไปใช้แก้ไขปัญหา และการดำเนินชีวิตได้อย่างเหมาะสม  4.1 มีจิตอาสา สำนึกดีต่อสังคมและสาธารณะ 4.2 เป็นพลเมืองที่มีคุณค่า ของสังคมไทยและสังคมโลก และมีความเข้าใจสังคมพหุวัฒนธรรม 4.3 มีลักษณะความเป็นผู้นำ ผู้ตามที่ดีโดยยึดหลักความสามัคคีและการทำงานเป็นทีม | 2300 111 สันติวิธีในสังคม (Peace in Society) 2300 112 การบริหารรัฐกิจกับสังคมไทย (Public Administration and Thai Society) 2300 113 ความสัมพันธ์ระหว่างไทยกับกลุ่มประเทศอาเซียน   (Thai – ASEAN Relations) 2300 114 พลเมืองศึกษา (Civic Education) 1451 104 ประชาคมอาเซียนร่วมสมัย (Contemporary ASEAN Community)  1441 100 มนุษย์กับสังคม (Man and Society)  1442 100 วัฒนธรรมร่วมสมัย (Contemporary Culture) 1443 200 กฎหมายกับสังคม (Law and Society)  1445 100 พลวัตสังคมไทย (Dynamics of Thai Society)  1432 100 มนุษย์กับอารยธรรม (Man and Civilization)  1432 101 วัฒนธรรมไทย (Thai Culture)  1432 102 วัฒนธรรมอีสาน (Isan Culture)  1447 200 มนุษย์กับการสื่อสาร (Man and Communication)  1702 100 การตลาดสำหรับประชาคมเศรษฐกิจอาเซียน | สิทธิหน้าที่ สิทธิในชีวิตประจำวัน  กฎหมายกับการดำเนินชีวิตประจำวัน  การปกครอง  จิตวิทยา  ผู้นำผู้ตาม  วัฒนธรรมโลก  รู้เท่าทันโลก  พลวัตสังคมโลก **ความเป็นพลเมือง** |

**ตาราง 7 กลุ่มสุขภาพ ชีวิตและสิ่งแวดล้อม**

| **กลุ่มวิชา/คุณลักษณะบัณฑิตที่พึงประสงค์** มาตรฐานผลการเรียนรู้ที่ต้องการ | โครงสร้างหลักสูตรหมวดศึกษาทั่วไป ( 30 หน่วยกิต) | |
| --- | --- | --- |
| รายวิชาที่เปิดสอนในปัจจุบัน | ตัวอย่างเนื้อหารายวิชาใหม่ |
| **กลุ่มสุขภาพ ชีวิต และสิ่งแวดล้อม 3 cr**  ส่งเสริมให้มีสุขภาพ ร่างกาย จิตใจ อารมณ์ และสังคม เห็นคุณค่าใส่ใจในการใช้ชีวิต คุณค่าของธรรมชาติและสิ่งแวดล้อม  **มาตรฐานการเรียนรู้**  2.1 มีความรอบรู้อย่างกว้างขวาง มีโลกทัศน์กว้างไกล เข้าใจและเห็นคุณค่าของมนุษย์ สังคม ศิลปะ วัฒนธรรม ธรรมชาติ และสิ่งแวดล้อม  3.1 มีทักษะการแสวงหาความรู้ตลอดชีวิต เพื่อพัฒนาตนเองอย่างต่อเนื่อง  3.2 มีทักษะการคิดแบบองค์รวม  3.3 มีทักษะการคิดสร้างสรรค์  3.4 มีวิจารณญาณในการนำความรู้ไปใช้แก้ไขปัญหา และการดำเนินชีวิตได้อย่างเหมาะสม | 1101 141 วิทยาศาสตร์ในชีวิตประจำวัน (Sciences in Daily Life)  1101 146 ความหลากหลายทางชีวภาพกับการเปลี่ยนแปลงสภาพภูมิอากาศ (Biodiversity and Climate Change) 1101 147 สิ่งแวดล้อมกับชีวิต (Environment and Life)  1101 148 ชีวิตกับจุลินทรีย์ (Life and Microorganisms) 1102 109 วิทยาศาสตร์กายภาพในชีวิตประจำวัน  1103 128 การจัดการเครื่องใช้ไฟฟ้าในชีวิตประจำวัน (Household Electrical Appliance in Daily Life)  1200 108 อาหารเพื่อชีวิต (Food for Life)  1502 100 การดูแลสุขภาพตามวัย (Age - appropriated Health Care)1503 100 ยาในชีวิตประจำวัน (Drugs in Daily Life) 1503 102 สมุนไพรเพื่อสุขภาพและความงาม (Herbs for Health and Beauty)  1103 113 รังสีในชีวิตประจำวัน 1903 101 ทักษะชีวิตและสุขภาพวัยรุ่น 1439 100 การออกกำลังกายเพื่อสุขภาพ (Exercise for Health)  1439 101 กีฬาเพื่อสุขภาพ (Sports for Health) | กายภาพบำบัดทางการกีฬา  ฟิตบอลโยคะ  ศิลปะการป้องกันตัว  ทักษะชีวิตวัยรุ่น  **ภัยธรรมชาติและภัยพิบัติ**  เคมีในครัวเรือน การออกกำลังกายและกิจกรรมนันทนาการ  **นวัตกรรมและความคิดเชิงวิทยาศาสตร์** |

**ตาราง 8 กลุ่ม เทคโนโลยี และการจัดการ**

| **กลุ่มวิชา/คุณลักษณะบัณฑิตที่พึงประสงค์** มาตรฐานผลการเรียนรู้ที่ต้องการ | โครงสร้างหลักสูตรหมวดศึกษาทั่วไป ( 30 หน่วยกิต) | |
| --- | --- | --- |
| รายวิชาที่เปิดสอนในปัจจุบัน | ตัวอย่างเนื้อหารายวิชาใหม่ |
| **กลุ่ม เทคโนโลยี และการจัดการ 3 cr** เพื่อให้นักศึกษามีความสามารถในการใช้เทคโนโลยีสารสนเทศ ในการพัฒนาปัญญาความรู้ ด้านต่าง ๆ อย่างต่อเนื่อง และเพื่อการสื่อสาร สืบค้นข้อมูล คัดกรอง รวบรวม วิเคราะห์ และนำเสนอข้อค้นพบได้อย่างเหมาะสมและซื่อสัตย์ ได้อย่างมีประสิทธิภาพ ใช้สื่อเทคโนโลยีอย่างรู้เท่าทัน  มีความสามารถในการบริหารจัดการและการเป็นผู้ประกอบการโดยประยุกต์ใช้เทคโนโลยีอย่างมีประสิทธิภาพ **มาตรฐานผลการเรียนรู้**  2.1 มีความรอบรู้อย่างกว้างขวาง มีโลกทัศน์กว้างไกล เข้าใจและเห็นคุณค่าของมนุษย์ สังคม ศิลปะ วัฒนธรรม ธรรมชาติ และสิ่งแวดล้อม  3.1 มีทักษะการแสวงหาความรู้ตลอดชีวิต เพื่อพัฒนาตนเองอย่างต่อเนื่อง  3.2 มีทักษะการคิดแบบองค์รวม  3.3 มีทักษะการคิดสร้างสรรค์  3.4 มีวิจารณญาณในการนำความรู้ไปใช้แก้ไขปัญหา และการดำเนินชีวิตได้อย่างเหมาะสม  5.2 มีความสามารถในการคิดคำนวณและการวิเคราะห์เชิงตัวเลข  5.3 ใช้เทคโนโลยีสารสนเทศในการสื่อสาร ศึกษาค้นคว้า วิเคราะห์และคัดเลือกข้อมูลจากแหล่งความรู้ต่างๆ ได้อย่าง เหมาะสมและรู้เท่าทัน | 1700 100 การจัดการธุรกิจสมัยใหม่ (Modern Business Management)  1703 110 ทักษะการเงินในชีวิตประจำวัน ( Finance Skills in Daily Life)  1447 103 การรู้เท่าทันสื่อและสารสนเทศ (Media and Information Literacy)  1706 102 สารสนเทศเพื่อการสื่อสารในชีวิตยุคใหม่  (Information for Communication in Modern Life)  1104 113 คณิตศาสตร์และคอมพิวเตอร์ในชีวิตประจำวัน | Social Media for Life  สื่อสร้างสรรค์เพื่อสังคม |

**ตาราง 9 กลุ่มวิชาเลือก**

|  |  |  |
| --- | --- | --- |
| **กลุ่มวิชา/คุณลักษณะบัณฑิตที่พึงประสงค์** มาตรฐานผลการเรียนรู้ที่ต้องการ | โครงสร้างหลักสูตรหมวดศึกษาทั่วไป ( 30 หน่วยกิต) | |
| รายวิชาที่เปิดสอนในปัจจุบัน | ตัวอย่างเนื้อหารายวิชาใหม่ |
| กลุ่มวิชาเลือก 3 cr ให้นักศึกษาได้เลือกตามความสนใจ | กลุ่มวิชาเลือก 3 cr จากรายวิชาเก่าที่ไม่จัดอยู่ในกลุ่มใด ๆ | ให้นักศึกษาเลือกรายวิชาใดๆ ก็ได้ ที่สนใจเพิ่มจากกลุ่มหลัก ทั้งนี้ ควรกำหนดไม่ให้นักศึกษาลงทะเบียนเรียนวิชาศึกษาทั่วไปเพื่อการดึงคะแนน หรือมีจำนวนมากเกินโครงสร้าง |

**ตาราง 10 จำแนกการกระจายมาตรฐานผลการเรียนรู้หลัก ตามกลุ่มวิชาใหม่ (เสนอปรับเพิ่มลดได้)**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **กลุ่มเนื้อหารายวิชา** | **คุณธรรม จริยธรรม** | | | **ความรู้** | **ทักษะทางปัญญา** | | | | **ทักษะความสัมพันธ์ระหว่างบุคคลและความรับผิดชอบ** | | | **ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ** | | |
| **1.1** | **1.2** | **1.3** | **2.1** | **3.1** | **3.2** | **3.3** | **3.4** | **4.1** | **4.2** | **4.3** | **5.1** | **5.2** | **5.3** |
| กลุ่มภาษาและการสื่อสาร |  |  |  |  |  |  |  |  |  |  |  |  |  |  |
| กลุ่มบูรณาการ ทักษะชีวิต และความคิด |  |  |  |  |  |  |  |  |  |  |  |  |  |  |
| กลุ่มพลเมือง สังคม โลก และการอยู่ร่วมกัน |  |  |  |  |  |  |  |  |  |  |  |  |  |  |
| กลุ่มสุขภาพ ชีวิต และสิ่งแวดล้อม |  |  |  |  |  |  |  |  |  |  |  |  |  |  |
| กลุ่ม เทคโนโลยี และการจัดการ |  |  |  |  |  |  |  |  |  |  |  |  |  |  |
| **รวม** | **1** | **1** | **2** | **5** | **3** | **4** | **4** | **5** | **2** | **2** | **2** | **1** | **1** | **1** |

**4. ความจำเป็นที่ต้องปรับปรุงหลักสูตรวิชาศึกษาทั่วไป** 4.1 เพื่อให้ทันต่อความเปลี่ยนแปลง สภาพการณ์ปัจจัยภายนอก   
 4.2 เพื่อแก้ไขปัญหาในการดำเนินงานต่างๆ เช่น การเป็นเจ้าของวิชา ไม่พัฒนารายวิชา การลงทะเบียน การพัฒนาห้องเรียน จำนวนผู้สอน จำนวนรายวิชา การพัฒนาผู้สอน   
 4.3 เพื่อสร้างกระบวนการเรียนรู้ให้เกิดมาตรฐานผลการเรียนรู้ที่ตัวนักศึกษา  
 4.4 เพื่อการกำกับคุณภาพและมาตรฐานการสอน

**5. แนวทางการพัฒนาอย่างเป็นระบบ**  
 5.1 คณะที่จะเปิดสอนรายวิชาในหมวดวิชาศึกษาทั่วไปต้องพัฒนารายวิชาให้ได้ตามมาตรฐานที่มหาวิทยาลัยกำหนด  
 5.2 มีการกำกับดูแลจากคณะกรรมการศึกษาทั่วไปของมหาวิทยาลัยและระดับกลุ่มวิชา  
 5.3 บริหารจัดการงบประมาณในการบริหารใหม่ การกำหนดภาระงานสอนและค่าตอบแทน การสนับสนุนพัฒนาห้องเรียน เครื่องมืออุปกรณ์ งบประมาณสนับสนุนการจัดกิจกรรม  
 5.4 สร้างความตระหนักแก่ผู้สอน ปรับเปลี่ยนแนวคิดใหม่ พัฒนาอาจารย์อย่างจริงจัง เน้นกระบวนการเรียนรู้ตามทักษะต่างๆ และสร้างแรงจูงใจที่มีคุณค่า   
 5.5 ควรจัดให้มีเนื้อหาวิชาที่เบ็ดเสร็จใน รายวิชาเดียว ไม่ควรมีรายวิชาต่อเนื่อง หรือรายวิชาขั้นสูง   
 5.6 ไม่ควรนำรายวิชาเบื้องต้นหรือรายวิชา พื้นฐานของวิชาเฉพาะมาเป็น/แทนวิชา ศึกษาทั่วไปในหลักสูตรนั้น ๆ   
 5.7 ดำเนินการในลักษณะใด ๆ ที่นำไปสู่ผลการเรียนรู้ของหมวดวิชาศึกษาทั่วไป   
 5.8 ไม่เปิดควรสอนภาคฤดูร้อน และระหว่างการใช้หลักสูตรวิชาศึกษาทั่วไป ในรอบ 3 ปี ไม่ควรเพิ่มรายวิชาใหม่ (การเพิ่มรายวิชาใหม่ให้ดำเนินการในรอบการปรับปรุงหลักสูตร)  
 5.9 วิชาที่คณะเปิดสอนไม่ควรให้นักศึกษาในคณะเรียนหากมีเนื้อหาใกล้เคียงหรือมีพื้นฐานของคณะอยู่แล้ว   
 5.10 รายวิชาในหลักสูตรใหม่ใช้รหัสกลาง 1000   
 5.11 เน้นการจัดการเรียนรู้รายวิชาสู่ศตวรรษที่ 21 เน้น Active Learning ได้แก่ Project based learning (PBL) /Community based learning /Creative based learning/Case based learning/Research based learning/Problem based learning/Productivity based learning/Work based learning/Crystal based learning   
 5.12 มีการ Integrated courses   
 5.13 มีคณะกรรมการบริหารหมวดวิชาศึกษาทั่วไปของมหาวิทยาลัย และประธานกลุ่มวิชาต่างๆ มีหน่วยงานกลาง ผู้สอนสังกัดคณะ จัดเงินลงตามกลุ่มรายวิชา จ่ายค่าตอบแทนตามอาจารย์ผ่านคณะที่สังกัด   
 5.14 ผู้สอนต้องเข้าอบรมพัฒนาเพื่อเป็นผู้สอนศึกษาทั่วไปเป็นประจำและต่อเนื่อง จัดทำคู่มือการสอน  
 5.15 เน้นการจัดการเรียนการสอนและการทำกิจกรรมกลุ่มในห้องย่อย มีนศ.ประมาณ 40-50 คน   
 5.16การจัดการเรียนรู้ควรเน้นให้มีการทำกิจกรรม/สร้างผลงาน (Product) เช่น จิตอาสา/การจัดนิทรรศการ/การทำโครงงาน/การจัดแสดงผลงาน   
 5.17 มีหน่วยงานกลางสนับสนุนด้านการจัดการเรียนการสอน โครงการบริหารหมวดวิชาศึกษาทั่วไปจัดประชุม ติดต่อประสานงาน จัดหาสื่อ / เตรียมคู่มือ แผนการเรียนการสอนค้นคว้าข้อมูลเอกสาร และการจัดกิจกรรมที่น่าสนใจต่าง ๆ ที่เกี่ยวข้องกับการเรียนการสอนในแต่ละสัปดาห์ เผยแพร่และประชาสัมพันธ์ให้แก่อาจารย์ผู้สอนและนักศึกษา พัฒนาวิธีการจัดการเรียนการสอนให้มีประสิทธิภาพเพิ่มมากขึ้น รวมทั้งอำนวยความสะดวกในการจัดการเรียนการสอนด้านต่าง ๆ และจัดอบรมพัฒนาอาจารย์ผู้สอนหมวดวิชาศึกษาทั่วไปให้เกิดความตระหนัก (Awareness) และเห็นความสำคัญของหมวดวิชาศึกษาทั่วไป การทำ มคอ.2 -3 -5 การรายงานผลการประเมินการสอน การรายงาน มคอ. 7 และการประเมินหลักสูตรวิชาศึกษาทั่วไป และจัดการทวนสอบผลสัมฤทธิ์ทางการเรียนของนักศึกษา

ตาราง 11 นิยาม/มาตรฐานความรู้/ กระบวนการแนวปฏิบัติที่ดี

| กรอบแนวคิดในการจัดการเรียนการสอน | นิยาม/มาตรฐานความรู้/ กระบวนการแนวปฏิบัติที่ดี | ตัวอย่างกลยุทธ์การสอน |
| --- | --- | --- |
| **1.คุณธรรม จริยธรรม**  1.1 มีคุณธรรมจริยธรรมในการดำเนินชีวิตบนพื้นฐานปรัชญาเศรษฐกิจพอเพียง เช่น มีความรับผิดชอบ ความอดทน อดกลั้น | มีความรู้ความเข้าใจในความหมายและแนวปฏิบัติที่ชัดเจนของหลักปรัชญาเศรษฐกิจพอเพียง และสามารถประยุกต์ใช้ เพื่อนำไปสู่การพึ่งพาตนเอง และช่วยเหลือผู้อื่น สามารถแสดงออกซึ่งพฤติกรรมทางด้านคุณธรรม จริยธรรม และความพอเพียง เป็นแบบอย่างที่ดีได้ | Case based learning  Problem based learning  Crystal based learning |
| 1.2 ตระหนักและสำนึกในความเป็นไทย | สามารถอธิบายถึงคุณค่าและความสำคัญของเอกลักษณ์ที่ดีงามของไทย โดยเฉพาะในเรื่องศิลปวัฒนธรรม การใช้ภาษา การแต่งกาย และกิริยามารยาทอันดีงาม รวมทั้งคุณธรรมความกตัญญูกตเวที มีความภูมิใจในภูมิปัญญาท้องถิ่น ต้องการอนุรักษ์และสืบทอดให้คงอยู่สืบไป | Community based learning |
| 1.3 สุภาพ รู้จักกาลเทศะ | การแต่งกาย และกิริยามารยาทอันดีงามทั้งของไทยประชาคมอาเซียนและสากล | Case based learning |
| **2.ความรู้**  2.1 มีความรอบรู้อย่างกว้างขวาง มีโลกทัศน์กว้างไกล เข้าใจและเห็นคุณค่าของมนุษย์ สังคม ศิลปะ วัฒนธรรม ธรรมชาติ และสิ่งแวดล้อม | มีความรู้ความเข้าใจเกี่ยวกับที่มา แนวคิดและองค์ความรู้ของศาสตร์หลักสากล อันนำไปสู่ความเข้าใจในตนเอง มนุษย์ในฐานะปัจเจก สังคม ธรรมชาติ และปรากฏการณ์ต่าง ๆ ที่เกิดขึ้นในโลกและจักรวาล เพื่อประโยชน์ในการดำเนินชีวิตอย่างรู้เท่าทัน สร้างสรรค์สิ่งที่ดีงามและรักษาไว้อย่างรู้คุณค่า และมีวิสัยทัศน์ เคารพและเห็นคุณค่าของความเหมือนและความต่างของสิ่งมีชีวิตและไม่มีชีวิต ซึ่งสามารถอยู่ร่วมกันได้อย่างสอดคล้องเมื่ออยู่ในสภาวะแห่งดุลยภาพที่ยอมรับได้ของหุ้นส่วนนั้น ๆ | Project based learning (PBL) /Community based learning /Creative based learning/Case based learning/Research based learning/Problem based learning/Productivity based learning/Work based learning/Crystal based learning |
| **3.ทักษะทางปัญญา**  3.1 มีทักษะการแสวงหาความรู้ตลอดชีวิต เพื่อพัฒนาตนเองอย่างต่อเนื่อง | ทักษะสำคัญของการเรียนรู้ตลอดชีวิตคือความสามารถในการประเมินตนเองและกำหนดเป้าหมายที่ต้องการพัฒนา ซึ่งอาจเป็นการเรียนเพื่อรู้ เรียนเพื่อทำได้ เรียนเพื่ออยู่ร่วมกับบุคคลอื่น และเรียนรู้เพื่อพัฒนาตนเองทั้งร่างกาย จิตใจ ความเฉลียวฉลาด ความอ่อนไหว ความมีสุนทรียะ และมิติทางจิตวิญญาณ (Learning to be) ส่วนความสามารถที่จะช่วยให้บรรลุเป้าหมายคือทักษะการวางแผน และดำเนินการแสวงหาข้อมูลความรู้จากแหล่งและวิธีการที่หลากหลายทั้งในและนอกระบบสถาบันการศึกษา | Crystal based learning |
| 3.2 มีทักษะการคิดแบบองค์รวม | 1.สามารถคิดเชื่อมโยงความสัมพันธ์ของสิ่งต่าง ๆ ในเชิงเหตุผล รวมทั้งเชื่อมโยงกระบวนการคิดแบบต่าง ๆ เพื่อแก้ไขปัญหาได้อย่างรอบด้านและมีประสิทธิภาพ 2. สามารถเลือกวิธีคิดพิจารณาที่เหมาะสมต่อประเด็นปัญหาหนึ่ง ๆ ไม่ว่าจะด้วยการคิดวิเคราะห์ สังเคราะห์ แสดงการประเมินข้อมูลเพื่อชี้ให้เห็นความน่าเชื่อถือและให้ข้อสรุปอันจะนำไปสู่การตัดสินใจที่ถูกต้องเหมาะสม  3.สามารถศึกษาปัญหาที่มีความซับซ้อนและสามารถให้แนวทางแก้ปัญหาที่สร้างสรรค์ได้  4. สามารถใช้ทักษะการคิดพัฒนาให้เกิดเป็นปัญญา โดยมีลำดับการคิดจาก Discerning (Cognitive) สู่ Respecting (Affective) สู่ Engaging (Active) และที่สุดคือ Transforming (Reflective) ผลของการคิดคือ การเปลี่ยนแปลงตนเอง | Crystal based learning |
| 3.3 มีทักษะการคิดสร้างสรรค์ | การ**สร้างให้ผู้เรียนมีความรู้ ทักษะ ทัศนคติ ทักษะชีวิต ผ่านสภาพปัญหา กิจกรรม บริบทต่าง ๆ โดยใช้กระบวนการสอนที่สร้างให้ผู้เรียนมีความคิดสร้างสรรค์  Creative Process** 1.Idea/Thinking คิดแล้วเกิดประโยชน์  2.หาคำตอบหลายๆ คำตอบ  3.คัดเลือกคำตอบค่อยตัดสินใจ  4.ทำ innovation เปลี่ยน แตกต่าง สร้างคุณค่าเพิ่ม เป็นกระบวนการหรือผลผลิตก็ได้ 5.นำมาสื่อสาร communication | **Creativity Based Learning**  **Problem Based Learning**  **Fipped Classroom**  **Strength Based Learning** |
| 3.4 มีวิจารณญาณในการนำความรู้ไปใช้แก้ไขปัญหา และการดำเนินชีวิตได้อย่างเหมาะสม | คิดได้ ทำเป็น แก้ปัญหาได้ | Case based learning  Crystal based learning |
| **4.ทักษะความสัมพันธ์ระหว่างบุคคลและความรับผิดชอบ**  4.1 มีจิตอาสา สำนึกดีต่อสังคมและสาธารณะ | **การมีจิตอาสา** คือ การมีความเอาใจใส่ กระตือรือร้นที่จะเข้ามามีส่วนร่วมในการพัฒนา/แก้ปัญหาส่วนรวม/ชุมชน/สังคม ซึ่งแสดงออกในรูปของการกระทำที่มุ่งประโยชน์สุขแก่ผู้อื่นบนพื้นฐานของความตั้งใจดี เจตนาดี และเป็นไปตามความสมัครใจของตนโดยไม่มีการบังคับ  **สำนึกสาธารณะ** หมายถึง การที่บุคคลตระหนักถึงความสำคัญและเห็นคุณค่าของการแบ่งปัน ดูแล เอาใจใส่ รักษาสมบัติต่าง ๆ ที่เป็นของส่วนรวม และไม่นำมาเป็นของส่วนตน | Community based learning |
| 4.2 เป็นพลเมืองที่มีคุณค่า ของสังคมไทยและสังคมโลก และมีความเข้าใจสังคมพหุวัฒนธรรม | **การเป็นพลเมืองที่มีคุณค่าของสังคมไทยและสังคมโลก** คือ การที่บุคคลสามารถเป็นที่พึ่งของตนเองและของสังคมไทยและสังคมโลกได้ ใฝ่รู้ มีวิสัยทัศน์กว้างไกล เข้าใจและยอมรับความเปลี่ยนแปลงของสังคม และวิทยาการต่างๆ พร้อมปฏิบัติตนได้อย่างเหมาะสมตามสถานภาพและบทบาททางสังคม ณ เวลานั้นด้วยความกล้าหาญ บนพื้นฐานคุณธรรม ความรับผิดชอบ รวมทั้งเข้าใจ ยอมรับ และตระหนักในคุณค่าและความเท่าเทียมในศักดิ์ศรีของความเป็นมนุษย์ และวัฒนธรรมที่แตกต่าง พร้อมปฏิบัติต่อกันด้วยความเคารพ ยุติธรรม และเสมอภาค | Community based learning |
| 4.3 มีลักษณะความเป็นผู้นำ ผู้ตามที่ดีโดยยึดหลักความสามัคคีและการทำงานเป็นทีม | เป็นผู้นำ ผู้ตามที่ดีโดยยึดหลักความสามัคคีและการทำงานเป็นทีม | Project based learning (PBL)  Community based learning  Work based learning |
| **5.ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**  5.1 มีทักษะการใช้ภาษาในการติดต่อสื่อความหมายได้ดี ทั้งการฟัง พูดอ่าน เขียน | สามารถสื่อสารได้อย่างมีประสิทธิภาพ ทั้งในการพูด การฟัง การอ่าน การเขียน และเลือกใช้รูปแบบการนำเสนอที่เหมาะสมสำหรับกลุ่มบุคคลที่แตกต่างกันได้ |  |
| 5.2 มีความสามารถในการคิดคำนวณและการวิเคราะห์เชิงตัวเลข | คิดคำนวณและการวิเคราะห์เชิงตัวเลขได้ |  |
| 5.3 ใช้เทคโนโลยีสารสนเทศในการสื่อสาร ศึกษาค้นคว้า วิเคราะห์และคัดเลือกข้อมูลจากแหล่งความรู้ต่างๆ ได้อย่าง เหมาะสมและรู้เท่าทัน | สามารถใช้เทคโนโลยีสารสนเทศ ในการพัฒนาปัญญาความรู้ ด้านต่าง ๆ และเพื่อการสื่อสารได้อย่างมีประสิทธิภาพ สืบค้นข้อมูล คัดกรอง รวบรวม วิเคราะห์ และนำเสนอข้อค้นพบได้อย่างเหมาะสมและซื่อสัตย์ |  |